《送刘观文归广东省亲》
明代·程通

南雄自昔多才杰，上国于今识俊英。三载贤关时雨化，片帆江浦暮潮平。

风生丹桂秋天爽，露滴金茎夜气清。綵服翩翩拜家庆，须知忠孝足扬名。

作者简介：（1364—1403）明徽州府绩溪人，字彦亨。洪武二十三年举人。授辽府纪善。建文初，燕王兵起，随辽王南归京师，上封事，陈备御策，进左长史。永乐初，从辽王徙荆州。旋上封事被发，下狱死。